বরইতলী বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।   আয়তন  বরইতলী ইউনিয়নের আয়তন ৬৫০০ একর (২৬.৩০ বর্গ কিলোমিটার)।   জনসংখ্যা  ২০১১ সালের পরিসংখ্যান অনুযায়ী বড়ইতলী ইউনিয়নের লোকসংখ্যা ৩৭,৮০১ জন। এর মধ্যে পুরুষ ১৯,৫৭৯ জন এবং মহিলা ১৮,২২২ জন।   অবস্থান ও সীমানা  চকরিয়া উপজেলার উত্তরাংশে বরইতলী ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ৯ কিলোমিটার। এ ইউনিয়নের দক্ষিণে কৈয়ারবিল ইউনিয়ন, পূর্ব বড় ভেওলা ইউনিয়ন ও ভেওলা মানিকচর ইউনিয়ন; পশ্চিমে পেকুয়া উপজেলার পেকুয়া ইউনিয়ন ও শীলখালী ইউনিয়ন; উত্তরে হারবাং ইউনিয়ন এবং পূর্বে বান্দরবান জেলার লামা উপজেলার আজিজনগর ইউনিয়ন অবস্থিত।   ইতিহাস ও নামকরণ  বড়ইতলী বা বরইতলী দুই নামেই এলাকাটি পরিচিত।নামটির ব্যুৎপত্তির ক্ষেত্রে অনেক মতভেদ আছে। তবে সবচেয়ে গ্রহণযোগ্য মত হল, চারপাশে পাহাড় বেষ্টিত বলে স্থানীয় ভাষায় একে থলি বলা হত। সেখান থেকে ক্রমান্বয়ে বড় থলি, বড় তলি, বড়ইতলী নাম হয়। যা চট্টগ্রামের আঞ্চলিক উচ্চারণে বরইতলী নামে পরিচিত।   প্রশাসনিক কাঠামো  বরইতলী ইউনিয়ন চকরিয়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ।  ওয়ার্ডভিত্তিক এ ইউনিয়নের গ্রামগুলো হল: ওয়ার্ড নংগ্রামের নাম১নং ওয়ার্ডডেইঙ্গাকাটা, পূর্ব ডেইঙ্গাকাটা, কৃষ্ণকাটা, বোরহান উদ্দিন কাটা২নং ওয়ার্ডরসুলাবাদ, হিন্দুপাড়া, পশ্চিম খয়রাতিপাড়া, সুধাংশু পাহাড় দক্ষিণ পাড়া৩নং ওয়ার্ডপূর্ব খয়রাতিপাড়া, মাইজপাড়া, পূর্ব হিন্দুপাড়া, মহাজেরপাড়া, পূর্ব মহাজেরপাড়া, কাটাখালী, উপরঘোনা, ভিলিজার পাড়া, চেমছড়ি পাড়া, মৌলভীপাড়া, রাজাইল্যারবিল মুসলিম পাড়া, বড়ঘোনা৪নং ওয়ার্ডউপর বড়ইতলী, বাংলাপাড়া, ছড়ার পূর্বকূল, মরাইল্যা বাপের পাড়া, কুতুবদিয়া পাড়া, তেইল্যাকাটা, দরগাহপাড়া, আলমনগর৫নং ওয়ার্ডসিকদারপাড়া, ফকিরপাড়া, চাঁদের বাপের পাড়া, মাহমুদনগর, পাহাড়তলী, বানিয়ারছড়া, ছড়ার পূর্বকূল, পূর্ব বানিয়ারছড়া৬নং ওয়ার্ডফতেহ আলী সিকদার পাড়া, মাদ্রাসাপাড়া, ছড়ার পূর্বকূল, মিয়াজীপাড়া, শীলপাড়া৭নং ওয়ার্ডবিবিরখীল, বিবিরখীল চরপাড়া, জেলেপাড়া, শীলপাড়া, মছনিয়াকাটা, ডেবলতলী৮নং ওয়ার্ডসবুজপাড়া, মুড়াপাড়া, হাফালিয়াকাটা, খাজানগর, ল্যাং মিয়াজী পাড়া৯নং ওয়ার্ডসিকদারপাড়া, সর্দারপাড়া, মৌলভীপাড়া, গোবিন্দপুর দক্ষিণ পাড়া   শিক্ষা ব্যবস্থা  বরইতলী ইউনিয়নের সাক্ষরতার হার ৩২.২৬%। এ ইউনিয়নে ১টি ফাজিল মাদ্রাসা, ৩টি মাধ্যমিক বিদ্যালয়, ২টি দাখিল মাদ্রাসা, ১টি নিম্ন মাধ্যমিক বিদ্যালয় ও ১২টি প্রাথমিক বিদ্যালয় রয়েছে।   শিক্ষা প্রতিষ্ঠান  মাদ্রাসা  পহরচাঁদা ফাজিল মাদ্রাসা  বরইতলী আহমদিয়া ইসলামিয়া দাখিল মাদ্রাসা  বরইতলী দাখিল মাদ্রাসা  বরইতলী ফয়জুল উলুম মাদ্রাসা ( স্থাপিত :১৯৫৩ খ্রিষ্টাব্দ, প্রতিষ্ঠাতা: মওলানা সিদ্দিক আহম্মদ )  মাধ্যমিক বিদ্যালয়  উত্তর বরইতলী মাধ্যমিক বিদ্যালয়  পহরচাঁদা উচ্চ বিদ্যালয়  বরইতলী উচ্চ বিদ্যালয়  নিম্ন মাধ্যমিক বিদ্যালয়  আল আমিন স্কুল এন্ড কলেজ প্রাথমিক বিদ্যালয়  উত্তর পশ্চিম বরইতলী সরকারি প্রাথমিক বিদ্যালয়  উত্তর পহরচাঁদা হাকিমিয়া সরকারি প্রাথমিক বিদ্যালয়  উত্তর বরইতলী সরকারি প্রাথমিক বিদ্যালয়  গোবিন্দপুর সরকারি প্রাথমিক বিদ্যালয়  ডেইঙ্গাকাটা সরকারি প্রাথমিক বিদ্যালয়  দক্ষিণ বরইতলী সরকারি প্রাথমিক বিদ্যালয় (স্থাপিত :১৯৭২ খ্রিষ্টাব্দ, দাতা ও প্রতিষ্ঠাতা: মোহাম্মদ জহুরুল মওলা)  পশ্চিম পহরচাঁদা এম এ রহমান সরকারি প্রাথমিক বিদ্যালয়  পহরচাঁদা সরকারি প্রাথমিক বিদ্যালয়  বরইতলী সরকারি প্রাথমিক বিদ্যালয়  মছনিয়াকাটা সরকারি প্রাথমিক বিদ্যালয়  মাহমুদ নগর কমিউনিটি প্রাথমিক বিদ্যালয়  শহীদ মনছুর উদ্দিন চৌধুরী সরকারি প্রাথমিক বিদ্যালয় http://180.211.137.51:321/DashboardunionN.aspx?div=4&dis=412&thana=41205&union=02   যোগাযোগ ব্যবস্থা  বরইতলী ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়। বরইতলী ইউনিয়নের নয়নাভিরাম সড়ক (পেকুয়া রাস্তার মাথা) থেকে পেকুয়া, কুতুবদিয়া দুইটি উপজেলার একমাত্র রাস্তা।  অর্থনীতি  বরইতলী ইউনিয়নের অধিকাংশ মানুষের পেশা কৃষি। তাই কৃষি এখানকার অর্থনীতির প্রধান চালিকা শক্তি। এখানে প্রধান ফসল ধান হলেও বিভিন্ন সবজিও চাষ হয়। বরইতলী বাজার এই অঞ্চলের সবজির অন্যতম বৃহৎ পাইকারী বাজার। বিশাল এলাকাজুড়ে গোলাপের চাষ এই অঞ্চলকে ভিন্নতা দিয়েছে। এছাড়াও অনেকে মাছের খামার ও মুরগীর খামার করেন।  কিছু তামাক চাষও এখানে হয়।   ধর্মীয় উপাসনালয়  বরইতলী ইউনিয়নে ৬৮টি মসজিদ ও ১০টি মন্দির রয়েছে।   খাল ও নদী  বরইতলীর মূল প্রাণ হচ্ছে সোনাইছড়ি নদী। সাতকানিয়ার “মুলা” নামক পাহাড়ের পাদদেশ হতে সৃষ্ট হয়ে পার্বত্য বান্দরবান জেলার পুকখাইয়্যারঝিরি, উত্তর বরইতলীর পূর্বপাশে পাহাড় ঘেঁষে এসে উত্তর বরইতলীর বিশাল সমতল ভূমির উপর দিয়ে চট্টগ্রাম-কক্সবাজার মহাসড়ক অতিক্রম করে মধ্য বরইতলীর উপর দিয়ে দক্ষিণ-পশ্চিমে গিয়ে মাতামুহুরি নদীতে পতিত হয়েছে। এর দৈর্ঘ্য আনুমানিক ২০ কি.মি.। বরইতলী ইউনিয়নের দক্ষিণ পাশ দিয়ে বয়ে চলেছে মাতামুহুরী নদী।   হাট-বাজার  বরইতলী ইউনিয়নের প্রধান প্রধান হাট/বাজারগুলো হল গুরু বাজার (একতা বাজার) , হিন্দু পাড়া টাইম বাজার, কুতুব বাজার (ডাণ্ডি বাজার), বানিয়ারছড়া জিয়াউদ্দিন চৌধুরী বাজার এবং শান্তি বাজার।   দর্শনীয় স্থান   রসুলাবাদ বড়গাছ  বরইতলী   গোলাপ বাগান  বিবি ফাতেমা (র.) কূপ, মছনিয়াকাটা  নয়নাভিরাম সড়ক  বরইতলী মৎস্য খামার  মাতামুহুরি রাবার ড্যাম  পহরচাঁদার পাহাড়ি এলাকা   উল্লেখযোগ্য ব্যক্তিত্ব   ছিদ্দিক আহমদ - বাংলাদেশি দেওবন্দি ইসলামি পণ্ডিত ও রাজনীতিবিদ।  মোহাম্মদ জহুরুল মওলা - শিক্ষক, সার্ভেয়ার, রাজনীতিবিদ ও সমাজসেবক, ন্যায়বিচারক।   জনপ্রতিনিধি   বর্তমান চেয়ারম্যান: মোহাম্মদ ছালেকুজ্জমান  সাবেক চেয়ারম্যান: এ. টি. এম জিয়াউদ্দিন চৌধুরী জিয়া  আরও দেখুন   ছিদ্দিক আহমদ  মোহাম্মদ জহুরুল মওলা   চকরিয়া উপজেলা  চকরিয়া থানা  কক্সবাজার জেলা   তথ্যসূত্র    বহিঃসংযোগ   বিষয়শ্রেণী:চকরিয়া উপজেলার ইউনিয়ন